Author: Deskpro
Last saved by: agenda0
Company: MPSVR_SR

Vyhodnotenie pripomienkového konania

Rezort | Pripomienka | Typ | Vyh. | Spôsob vyhodnotenia | Poznámka
MO SR | Odporúča za slová "na účely" vložiť slovo "§5". | O | N | Materiál je vypracovaný v súlade s bodom 21 ods. 6 legislatívnych pravidiel vlády SR. |
MŠ SR | Navrhuje slovo "zaokrúhleným" nahradiť slovom "zaokrúhleného". | O | A | Preformulované v zmysle požiadavky. |
| Navrhuje pojem "priemerný mesačný plat starostu" definovať na účely celého zákona. | O | N | Navrhované znenie konkrétnejšie upravuje použitie priemerného platu. |
| Navrhuje v § 5 ods. 5 doplniť slovo   "spoločnej". | O | N | V Zákonníku práce sa používa  pojem "v domácnosti". |
MS SR | Navrhuje v § 3 vypustiť nadpis "Plat". | O | A | Akceptované v zmysle pripomienky. |
| Navrhuje slová "žili v čase smrti v domácnosti" nahradiť slovami "žili v čase jeho smrti v spoločnej domácnosti". | O | N | V Zákonníku práce sa používa  pojem "v domácnosti". |
MZ SR | Navrhuje  vypustiť poznámku pod čiarou k odkazu 8. | O | A | Akceptované v zmysle pripomienky. |
AZZZ SR | Odporúča doplniť do návrhu "či má starosta (primátor) nárok na odmeny". | O | N | Uvedené upravuje § 5 ods. 2 zákona NR SR č. 253/1994 Z. z.. |
MŽP SR | Navrhuje  doplniť návrh o dopad na štátny rozpočet. | O | N | Navrhovaná právna úprava nemá dopad na štátny rozpočet, čo MF SR zobralo písomne na vedomie. |
| Navrhuje doplniť materiál o doložku finančných, ekonomických, environmentálnych vplyvov a vplyvov na zamestnanosť. | O | N | Podľa  článku 9 ods. 2 Smernice, v prípade, že takéto vplyvy neexistujú, doložku netreba predkladať. |
MH SR | Navrhuje z textu § 5 ods. 5 vypustiť druhú vetu bez náhrady. | Z | N | Možnosť dediť "odstupné" je v súčasnosti upravená v § 5 ods. 5 zákona NR SR č. 253/1994 Z. z. a tiež v zákone č. 438/2001 Z. z. o platových pomeroch a ďalších náležitostiach súvisiacich s vykonávaním funkcie predsedu samosprávneho kraja. |
| Navrhuje na konci prvej vety vložiť slová "v spoločnej domácnosti". | O | N | V Zákonníku práce sa používa  pojem "v domácnosti". |

Spôsob pripomienkového konania:	bežný
Zoznam oslovených subjektov:	návrh zákona bol zaslaný 13. decembra 2001 na pripomienkové konanie všetkým ministerstvám a ostatným orgánom štátnej správy, Inštitútu pre aproximáciu práva, Združeniu miest a obcí Slovenska, Konfederácii odborových zväzov Slovenskej republiky, Asociácií zamestnávateľských zväzov a združení Slovenskej republiky a ďalším vybraným orgánom a inštitúciám.

Počet oslovených subjektov:			32
Zaslali do stanoveného termínu:			21
Zaslali po termíne:		
Vôbec nezaslali:					11
Subjekty, ktoré nemali pripomienky:		14

Počet vznesených pripomienok:			11
Počet akceptovaných:			  	 3
Počet neakceptovaných, z toho počet zásadných:	 9, z toho 1 zásadná

Rozporové konanie:	s MH SR, 21. 12. 2001 - písomne, na úrovni generálnej riaditeľky sekcie legislatívy MPSVR SR a riaditeľa odboru legislatívy a aproximácie práva MH SR, predkladateľ nebude túto pripomienku považovať za zásadnú.

Počet odstránených pripomienok:			 1
Počet neodstránených pripomienok: 		 0